Diari Oficial de la Generalitat Valenciana


Sumari del DOGV 6730, del 08-03-2012 (2012/2422)

RESOLUCIÓ de 2 de març de 2012, del conseller de Justícia i Benestar Social, per la qual es constituïx la Comissió d'Estudi i Revisió d'Atorgament de Subvencions en Matèria de Cooperació al Desenvolupament.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6730

Data del DOGV
:   08-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2422


Data del document
:   02-03-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * Conselleria de Justícia i Benestar Social

RESOLUCIÓ de 2 de març de 2012, del conseller de Justícia i Benestar Social, per la qual es constituïx la Comissió d'Estudi i Revisió d'Atorgament de Subvencions en Matèria de Cooperació al Desenvolupament. [2012/2422]  
Si la supervisió, la inspecció i la fiscalització dels recursos públics que se li confien constituïxen atribucions ordinàries de l'Administració pública en tot moment i en tota actuació, quan eixos fons es destinen a la promoció del desenvolupament dels que habiten les regions més desfavorides del planeta, en este cas, l'exercici de potestats administratives d'eixe caràcter esdevé un deure i una obligació inexcusables, tant de respecte de la societat que les instrumenta com dels destinataris finals de les ajudes disposades.  
Conscient d'eixa responsabilitat, la Generalitat, a través de la Conselleria de Justícia i Benestar Social, no ha desistit en cap cas de les funcions de control de l'ús pertinent dels recursos econòmics disposats per a l'ajuda als països més necessitats i de la seua adequació escrupolosa als fins per als quals es van atorgar. Per a això, ha comptat en tot moment amb la col·laboració de les diferents organitzacions que sobre el terreny duen a terme les tasques de cooperació, desenvolupant una excepcional labor solidària.   
No obstant això, les recents actuacions policials i judicials en l'àmbit de la Direcció General d'Integració i Cooperació podrien revelar la possible existència d'irregularitats en la gestió de les ajudes atorgades en la matèria, obligant per tant a redoblar el control sobre estes.  
  
Dins de l'elenc d'accions susceptibles de dur-se a efecte, es considera ineludible constituir una comissió encarregada exclusivament de la missió d'estudiar, revisar i avaluar de forma especial els expedients relacionats amb aquelles entitats que són investigades per l'autoritat judicial, a fi de pronunciar-se sobre la legitimitat dels procediments en totes les seues fases, en benefici finalment de la transparència del procedir administratiu i de l'interés públic.  
Per tot això, en el marc de l'article 9 del Decret 5/2011, 21 de juny, del president de la Generalitat, i d'acord amb l'article 28.j de la Llei 5/1983, de 30 de desembre, de la Generalitat, del Consell, i vistos els preceptes legals de general i pertinent aplicació, resolc:  
  
Primer  
Constituir la Comissió d'estudi i revisió dels expedients d'atorgament de subvencions en matèria de cooperació al desenvolupament relacionats amb les entitats que són investigades per la Fiscalia Anticorrupció de València i pel Jutjat d'Instrucció número 21 dels de València, en les diligències prèvies procediment abreujat 001743/2011.  
  
  
Segon  
La Comissió estarà formada pels membres següents:  
a) Enrique Navarro Alejandro, secretari autonòmic de Família i Solidaritat, de la Conselleria de Justícia i Benestar Social, que la presidirà.  
  
b) Cristina Macías Martín, secretària autonòmica de Presidència i advocada general de la Generalitat, de la Conselleria de Presidència.  
c) Francesc Gamero Lluna, subdirector general d'Integració i Cooperació de la Conselleria de Justícia i Benestar Social.  
d) Margarita Vento Torres, cap del Servici de Contractació de la Generalitat, de la Conselleria d'Hisenda i Administració Pública.  
e) Vicente Talens Rubio, coordinador de l'Advocacia General de la Generalitat en la Conselleria de Presidència  
Així mateix, podrà comptar amb el concurs i la col·laboració d'experts en el règim jurídic de les subvencions i en la contractació administrativa, i en l'àmbit de la cooperació internacional, que s'integraran puntualment en les reunions de la Comissió.  
  
Tercer  
La Comissió, a través dels procediments d'actuació que determine, haurà d'elevar dictamen sobre la legalitat dels expedients que revise en el termini de tres mesos, proposant l'adopció de mesures de correcció i reparació de les irregularitats que, si és el cas, hi puga trobar.  
  
  
València, 2 de març de 2012.- El conseller de Justícia i Benestar Social: Jorge Cabré Rico.